b'\n_START_ARTICLE_\nMia Wasikowska\n_START_SECTION_\nPersonlig liv\n_START_PARAGRAPH_\nMia Wasikowska er f\xc3\xb8dt og vokste opp i Canberra. Moren er fotograf fra Polen, faren australsk fotograf og kollasj-kunstner. Hun er den midterste i en s\xc3\xb8skenflokk p\xc3\xa5 tre med en eldre s\xc3\xb8ster og en yngre bror. Foreldrene tok henne ofte med p\xc3\xa5 gallerier i Europa, med et opphold p\xc3\xa5 et \xc3\xa5r i Polen da hun var \xc3\xa5tte. P\xc3\xa5 fritiden er Mia Wasikowska en ivrig fotograf._NEWLINE_Wasikowska danset ballett fra hun var ni til hun var 15 \xc3\xa5r. Da hun var 14, begynte hun \xc3\xa5 gi opp balletten: \xc2\xabDet ble bare s\xc3\xa5 mye om \xc3\xa5 oppn\xc3\xa5 fysisk perfeksjon, og jeg begynte \xc3\xa5 bli s\xc3\xa5 negativ \xe2\x80\x93 selvrespekten din kan bare rase nedover. Det jeg likte med film, var alt det uperfekte... Det handlet om livet og ting som ikke er perfekt.\xc2\xab \xc2\xbb'